**Tissot** **SA** (fransuzcha talaffuzi: ​[[Yordam:IPA/fr|ti'so]]) — Shveysariyaning hashamatli soatlar ishlab chiqaruvchisi hisoblanadi. Kompaniya 1853-yilda Shveysariyaning Le Locle shahrida Charles-Félicien Tissot va uning oʻgʻli Charles-Émile Tissot tomonidan tashkil etilgan. Bir nechta birlashish va nom oʻzgarishlaridan soʻng, Tissot SA ga egalik qiluvchi guruh nomi 1998-yilda The Swatch Group deb oʻzgartirildi.

Tissot yana bir Shveysariya soat ishlab chiqaruvchi firmasi Mathey-Tissot bilan bogʻliq emas.

Tarixi
------

### Mustaqil kompaniya

Tissot 1853-yilda Charles-Félicien Tissot va uning oʻgʻli Charles-Émile Tissot tomonidan Shveysariyaning Le Locle shahrida, Jura togʻlarining Neuchâtel hududida tashkil etilgan. Ota va oʻgʻil jamoasi qolip ustasi (Charles-Félicien Tissot) va soat ishlab chiqaruvchi (Charles-Emile) shaklida ishlashgan. Uning oʻgʻli yoshligidan soat yasashga qiziqqan. Ikkalasi oʻsha paytda uylarini kichik „zavod"ga aylantirdilar. Charles-Emil Tissot 1858-yilda Rossiyaga joʻnab ketdi va oʻzining *savonnette* choʻntak soatlarini Rossiya imperiyasi boʻylab sotishga muvaffaq boʻldi.

2021-yilda kompaniya Le Locle shahridagi soat minorasini taqlid qilish uchun moʻljallangan yuzga ega boʻlgan Le Locle Powermatic 80[*sayt ishlamaydi*] ni sotdi.

### Omega, SSIH, ASUAG, SMH

Tissot 1930-yilda Omega SA soat kompaniyasi bilan birlashib, SSIH (Société Suisse pour l’Industrie Horlogère) ni tashkil etdi va bu davrdagi Tissot-Omega soatlari kollektorlar tomonidan izlanadi.

Tissotning rasmiy vaqt hisoblagichi sifatida birinchi mashgʻuloti 1938-yilda boʻlib, ular Jura togʻlarida joylashgan kompaniyaning oʻz shahri yaqinidagi Villars-sur-Ollonda bir qator changʻi poygalari vaqtini belgilashgan. Tissot 1938-yilda Shveysariyada changʻi uchish vaqtini aniqlash uchun va 1957-yilda Devis kubogi uchun ishlatilgan.

SSIH-ASUAG 1983-yilda tashkil topgan (Allgemeine Schweizerische Uhrenindustrie Aktiengesellschaft, ASUAG, soat sanoatiga yetkazib beruvchi holding kompaniyasi edi), keyinchalik esa SMH (Société Suisse de Microélectronique et d’horlogerie; 1983-1985) deb nomlangan.

### Swatchning shoʻba korxonasi

SMH 1998-yilda *the Swatch Group* nomini oldi. Tissot SA Shveysariyaning Le Locle shahrida qoldi va 160 mamlakatda sotildi. Tissot soatlari The Swatch Group tomonidan „oʻrta darajadagi bozor" mahsulotlari sifatida tasniflanadi.

Tissot — velosport, mototsikl, qilichbozlik va xokkey boʻyicha jahon chempionatlarining rasmiy vaqt hisobchisidir. Tissot „Formula-1" avtopoygalari boʻyicha Lotus, Renault va Sauber jamoalarining homiysi boʻlgan. Ilgari qoʻl soniya hisoblagichlari rasmiy vaqtni taʼminlash uchun yetarli edi. Soʻnggi paytlarda ishlab chiqaruvchilar va sport tashkilotlari birgalikda aniq voqealar uchun aniqroq tizimlarni ishlab chiqadilar. Masalan, raqobatli velosiped poygalarida datchiklar velosiped va trekka joylashtiriladi va trek vaqtlari va ishlash maʼlumotlarini taqdim etish uchun kompyuterlar bilan bogʻlanadi.

Shior
-----

Tissot kompaniyasining shiori: „Innovators by Tradition" (tarjimasi: „*Anʼanaga koʻra innovatorlar*").

Soat ishlab chiqarish
---------------------

### Mashhur ixtirolar

Tissot birinchi ommaviy ishlab chiqarilgan choʻntak soatini, shuningdek, 1853-yilda ikki vaqt zonali birinchi choʻntak soatini va 1929—1930-yillarda birinchi antimagnit soatni taqdim etdi. Tissot, shuningdek, 1930-yillarning boshlarida antimagnit qoʻl soatlarini ishlab chiqaradigan ilk kompaniyalardan biri edi. Tissot kompaniyasi birinchi boʻlib plastmassadan soatlar (1971-yilda Idea 2001), toshdan (1985-yilda Alp granitli *RockWatch*), marvarid onasi (1987-yilda *Pearl* soati) va yogʻochdan (1988-yilda *Wood* soati) soatlar ishlab chiqargan.

Tissot 1999-yilda „T-Touch" texnologiyasiga ega boʻlgan birinchi teginish soatini taqdim etdi. Ushbu texnologiyani oʻz ichiga olgan soatlarda kompas, barometr, altimetr va termometr kabi turli funksiyalarni boshqarish uchun sensorli sapfir kristallari mavjud. 2014-yilgi *T-Touch Expert Solar* va *T-Touch Lady Solar* 25 ta funksiyalarga ega edi.

### Galereya

1958-yildagi Tissot soati, qoʻlda burab kuch berish (mexanika soat), 33 millimetr, qoʻlda burash bilan ichki harakatlanish.
* Tissot CouturierTissot Couturier
* Tissot 1958Tissot 1958
* Tissot Twotimer, 1990Tissot Twotimer, 1990
* Tissot PRC 200 (T17.1.586.52)Tissot PRC 200 (T17.1.586.52)
* Tissot cho'ntak soati, ochiq holatdaTissot cho'ntak soati, ochiq holatda

### Atrof-muhit reytingi

Oltin qazib oluvchi 5 ta davlat
2018-yil dekabr oyida Butunjahon tabiatni muhofaza qilish jamgʻarmasi (WWF) Shveysariyadagi 15 ta yirik soat ishlab chiqaruvchi va zargarlar uchun ekologik reytinglarni koʻrsatuvchi rasmiy hisobotini eʼlon qildi. Tissot va boshqa yettita ishlab chiqaruvchilar, jumladan, Omega, Rolex va Longines, eng past ekologik reytingga ega boʻldilar. Bu esa ishlab chiqaruvchining oʻz ishlab chiqarish faoliyatining atrof-muhitga va iqlimga taʼsirini bartaraf etish uchun juda kam choralar koʻrganini koʻrsatadi.

Ishlab chiqarish faoliyatida shaffoflikning yoʻqligi va ifloslanish, tuproqning tanazzulga uchrashi va oʻrmonlarning kesilishi kabi ekologik muammolarning asosiy sababi boʻlgan oltin kabi qimmatbaho xom-ashyo manbalari bilan bogʻliq xavotirlar mavjud. Vaziyat, ayniqsa, oltin qazib olish boʻyicha yetakchi mamlakatlar boʻlgan rivojlanayotgan mamlakatlarda, jumladan, Xitoy, Rossiya va Janubiy Afrikada jiddiy. Hisob-kitoblarga koʻra, soatlar va zargarlik buyumlari dunyo boʻylab yillik oltin ishlab chiqarishning 50 % dan ortigʻini (2000 tonnadan ortiq) ishlatadi, lekin koʻp hollarda soat kompaniyalari oʻzlarining xomashyosi qayerdan kelganini va materiallarni yetkazib beruvchilar ekologik toza texnologiyalardan foydalanayotganligini koʻrsata olmaydilar yoki koʻrsatishni xohlamaydilar.

Tissot Le Locle

Marketing
---------

Tissot brend elchilari boʻlish uchun basketbolchilar, aktyorlar, kriketchilardan tortib MotoGP poygachilarigacha boʻlgan keng doiradagi mashhurlar bilan hamkorlik qilgan. Tissot brendi elchilari orasida: Toni Parker, Liu Yi Fey, Virat Kohli, Dipika Padukone, Xuang Xiaoming, Xorxe Lorenso, Tomas Lüti, Neha Kakkar, Mark Markes va Rana Daggubatilar bor.

Mijozlar
--------

Tissot soatlarini Cambridge gertsoginyasi Catherine, Sarah Bernhardt, qoʻshiqchi Carmen Miranda, Grace Kelly, Elvis Presley va Nelson Mandelalar taqishgan.

Ommaviy madaniyatda
-------------------

James Stewart Rear Windowda Tissot soatini taqgan. T-Touch soatlarini Angelina Jolie „Lara Croft Tomb Raider: The Cradle of Life" va „Mr & Mrs. Smith" filmlarida taqib yurgan. Simon Pegg „Mission: Impossible — Rogue Nation" filmida T-Touch taqgan.

Homiyliklar
-----------

Tissot koʻp yillar davomida MotoGP, xokkey, velosport, Xalqaro Basketbol Federatsiyasi (FIBA), qilichbozlik boʻyicha jahon chempionati, Ayollar Milliy Basketbol Assotsiatsiyasi kabi bir qancha sport turlari boʻyicha vaqtni hisoblash uchun mas’ul rasmiy vaqt hisobchisi boʻlib kelgan. Basketbolda Shveysariya terma jamoasi, Xitoy Basketbol Assotsiatsiyasi, NBA va boshqa tegishli tadbirlar, jamoalar va tashkilotlarga homiylik qilgan.

Yana qarang
-----------

* Soat ishlab chiqaruvchilari roʻyxati
* Swiss Made (tarjimasi: *Shveysariyada ishlab chiqarilgan*)

== Manbalar ==....................

1. 1 2  „Company overview of Tissot SA". *www.bloomberg.com*.  Bloomberg. Qaraldi: 18-iyun 2022-yil.
2. 1 2  „Tissot - Swatch Group". *www.swatchgroup.com*.  The Swatch Group. Qaraldi: 18-iyun 2022-yil.
3. 1 2 3 4  „Tissot: The Brand"..  Tissot. 2-dekabr 2014-yilda asl nusxadan arxivlangan. Qaraldi: 18-iyun 2022-yil.
4. 1 2 3 4 5 6  Fallet, Estelle*. Le roman d'une fabrique de montres*. Le Locle: Tissot SA, 2002. ISBN 2-940333-00-9.
5. 1 2  „A LOOK BACK AT TISSOT". *www.montrespubliques.com*.  Montres Publiques. Qaraldi: 18-iyun 2022-yil.
6. 1 2 3 4  „Tissot Official Website: History"..  Tissot. Qaraldi: 18-iyun 2022-yil.
7. 1 2  „Middle Range watches – (Tissot, Balmain, Certina, Mido, Hamilton, Calvin Klein)". *www.theswatchgroup.com*.  The Swatch Group. 22-aprel 2018-yilda asl nusxadan arxivlangan. Qaraldi: 18-iyun 2022-yil.
8. 1 2  „Official Tissot Website - Our Heritage". *www.tissotwatches.com*.  Tissot. 2-sentabr 2019-yilda asl nusxadan arxivlangan. Qaraldi: 18-iyun 2022-yil.
9. 1 2  „Tissot — The "Innovator By Tradition"". *www.medium.com*.  Swiss Watch Brand. Qaraldi: 18-iyun 2022-yil.
10. 1 2  „THE 1-MINUTE HISTORY OF ANTI-MAGNETIC WATCHES". *www.montrespubliques.com*.  Montres Publiques. Qaraldi: 18-iyun 2022-yil.
11. 1 2  „THE NEW TISSOT T-TOUCH EXPERT SOLAR". *www.anytimewatches.com*.  Anytime Watches. Qaraldi: 18-iyun 2022-yil.
12. 1 2 3 4 5  *Environmental rating and industry report 2018*. Switzerland: World Wide Fund for Nature, Dekabr 2018. 18-iyun 2022-yilda qaraldi.
13. 1 2 3 4  „Swiss luxury watches fail to meet environmental standards". *www.swissinfo.ch*.  SWI, a branch of Swiss Broadcasting Corporation. Qaraldi: 18-iyun 2022-yil.
14. 1 2  Vidal, John*. "How developing countries are paying a high price for the global mineral boom"*. The Observer, 15.08.2015. 18-iyun 2022-yilda qaraldi.
15. 1 2  „China needs to get to grips with its gold mining pollution crisis". *www.chinadialogue.net*.  China Dialogue. Qaraldi: 18-iyun 2022-yil.
16. 1 2  „Mining in Russia: An economic boost or an environmental threat?". *www.born2invest.com*.  Born2Invest. Qaraldi: 18-iyun 2022-yil.
17. 1 2  „South Africa has failed to protect locals from gold mine pollution: Harvard report". *www.mining.com*.  MINING.com. Qaraldi: 18-iyun 2022-yil.
18. 1 2  „"Official Tissot Website - Meet our ambassadors"". *www.tissotwatches.com*.  Tissot. 4-fevral 2019-yilda asl nusxadan arxivlangan. Qaraldi: 18-iyun 2022-yil.
19. 1 2  „NBA, watchmaker Tissot announce multiyear partnership". *www.espn.com*.  ESPN. Qaraldi: 18-iyun 2022-yil.
20. 1 2  „FIBA Eurobasketbol 2017". *www.fiba.com*.  FIBA.com. Qaraldi: 18-iyun 2022-yil.

Havolalar
---------

* Rasmiy veb-sahifasi